पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण की दूसरी लहर से बिगड़े हालात पर काबू पाने के लिए प्रशासन ने जिलेभर में कोरोना कर्फ्यू लागू किया है। दूसरी ओर, संक्रमण की चेन तोड़ने के बजाय जोड़ने में कुछ लोग कसर नहीं छोड़ रहे। बाजार, मंडी या कोविड टीकाकरण केंद्र। सभी जगह एक जैसे हालात हैं। तेजी से बढ़ रहे पॉजीटिव मरीजों की संख्या व मौतों के बावजूद जनता मानने को तैयार नहीं है। वैक्सीन लगवाने में वे सोशल डिस्टेंसिंग भूल रहे हैं। ऐसे में हम कैसे काेरोना की चेन तोड़ पाएंगे।
शनिवार को कोविड वैक्सीन का टीकाकरण केंद्र जिला अस्पताल से बदलकर शहर के शासकीय एसएनजी स्कूल व यूपीएचसी मालाखेड़ी में बनाया गया। केंद्र पर 45+ वर्ष से ऊपर वालों के व्यक्ति बड़ी संख्या में पहला और दूसरा टीका लगवाने पहुंचे। कोरोना से बचाव की बनाए नियम केंद्र पर टूटते नजर आए। महिला और पुरुषों की अलग-अलग लंबी कतार में पास-पास खड़े होकर अपना नंबर आने का इंतजार करते रहे।
वहीं, भीड़ को संभालने व टीकाकरण की जिम्मेदारी भी तीन एएनएम व तीन आशा कार्यकर्ता के हवाले है, जिससे एएनएम व आशा कार्यकर्ताओं को परेशानी हो रही। सुबह 9 बजे से 3.30 बजे तक में 220 टीके लग चुके। फिर भी टीकाकरण केंद्र पर भीड़ कम नहीं हुई। अंकिता नगर निवासी केएल आशरेकर ने बताया, वैक्सीन का दूसरा डोज लगवाने आया। दो घंटे से लाइन में खड़ा हूं। मीना वर्मा ने बताया, दूसरे डोज के लिए पहले मालाखेड़ी गई। वहां से एनएसजी स्कूल भेज दिया। यहां आधे घंटे से यहां आएं हो चुका है।
आशा कार्यकर्ता सुषमा रैकवार ने बताया, शनिवार से एसएनजी स्कूल में टीकाकरण हो रहा। तीन आशा कार्यकर्ता व तीन एएनएम हैं। भीड़ होने से पब्लिक हम पर हावी हो रही। अलग से गार्ड की डयूटी होना चाहिए, ताकि लोग सोशल डिस्टेंसिंग के साथ खड़े रहकर टीकाकरण कराएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn